open-index/open-wikipedia-markdown huggingface dataset:
Manetho

**Manetho** ( Manethōs tai Μανέθων Manethōn tai Μανεθῶι Manethōi; syntymäpaikka Sebennytos) oli 200-luvulla eaa. Ptolemaios-hallitsijoiden aikakaudella elänyt egyptiläinen pappi, joka ensimmäisenä alkoi tutkia Egyptin historiaa järjestelmällisesti. Hän asetti faaraoiden elämäkerrat kronologiseen järjestykseen hallitsijakausien mukaan. Hän jakoi kaikki Egyptin hallitsijat hallitsijasukuihin, dynastioihin, mikä on toiminut pohjana nykyajan egyptologien käyttämälle yhtenäiselle kronologialle. Manetho luetteli Egyptiä hallinneet kolmekymmentä dynastiaa, ja nykyinen egyptologia tuntee kolmekymmentäyksi dynastiaa, joiden lisäksi käytetään vielä yhtä ylimääräistä dynastiaa, ”nolladynastiaa”, joka sijoittuu noin vuoden 3100 eaa. tienoille. Manetho jakoi dynastiat pääasiassa hallituskeskuksen mukaan, kun taas nykyään dynastioiden jaotteluperusteena käytetään hallitsijoiden sukulaisuussuhteita.

Manethon teoksen alkuperäisiä kappaleita ei ole säilynyt, ja sen sisältö tunnetaan vain osittain ja välillisesti myöhempien kirjoittajien tekemien viittausten perusteella.

## Julkaisuja
* 
*
Sopotin laulufestivaalit

**Sopotin laulufestivaalit** on arvostettu kansainvälinen laulukilpailu. Festivaalit perustettiin alun perin Itä-Euroopan vastineeksi Eurovision laulukilpailulle. Tapahtuman organisoi Puolan valtiontelevisio Telewizja Polska (TVP) ja se järjestetään puolalaisessa Sopotin rannikkolomakeskuksessa.

Ensimmäisen kerran laulufestivaalit järjestettiin 1961. Vuosina 1977–1980 festivaalien yhteydessä järjestettiin Intervision laulukilpailut. Festivaalit ovat olleet avoimet myös ei-eurooppalaisille maille, ja osallistujiin ovat lukeutuneet esimerkiksi Kuuba, Dominikaaninen tasavalta, Mongolia, Uusi-Seelanti, Nigeria, Peru ja Etelä-Afrikka. Vuosien 1981 ja 1983 välillä festivaalia ei järjestetty Puolan poliittisen tilanteen vuoksi.

## Voittajat

### Voittajat maittain

*18 kertaa*:
* Puola (1967, 1968, 1972*, 1979, 1984, 1990, 1994, 1995, 1999, 2002, 2003, 2005, 2007, 2014, 2021, 2022, 2023, 2024)

*4 kertaa*
* Neuvostoliitto (1963*, 1972*, 1976, 1978)
* Iso-Britannia (1971, 1973, 1975, 2006)
* Ruotsi (1985, 2008, 2012, 2019)

*3 kertaa*
* Yhdysvallat (1966, 1986, 1988)

*2 kertaa*
* Kanada (1965, 1970)
* Suomi (1974, 1980)
* Kreikka (1962, 1964)
* Sveitsi (1961, 1969)
* Ranska (1963*, 2013)

*1 kerran*
* Australia (2009)
* Itävalta (1992)
* Tšekkoslovakia (1977)
* Länsi-Saksa (1987)
* Italia (1998)
* Latvia (1991)
* Liettua (1993)
* Alankomaat (1997)
* Norja (1989)
* Belgia (2001)
* Tšekki (2000)
*Romania (2018)

Enemmän kuin yksi voittaja samana vuonna

## Lähteet

## Aiheesta muualla
* Suomalaiset Sopotissa (Punatähdet: Interviisut)
Kvemo Kartli

**Kvemo Kartli** (, "alempi Kartli") on hallintoalue (*mkhare*) Georgian eteläosassa. Alueella on noin 443&nbsp;500 asukasta (2022) ja sen pinta-ala on 6&nbsp;528 neliökilometriä. Kvemo Kartlin pääkaupunki on Rustavi.

Kvemo Kartli käsittää puolet historiallisesta Kartlin alueesta, josta koko Georgia () on saanut nimensä ja jonka antiikin lähteet tunsivat nimellä Iberia. Alue rajautuu Samtskhe-Džavakhetiin lännessä, Šida Kartliin (ylempään Kartliin) luoteessa, Mtskheta-Mtianetiin pohjoisessa, Kakhetiin idässä ja Armeniaan sekä Azerbaidžaniin etelässä. Georgian pääkaupunki Tbilisi sijaitsee hallintoalueen pohjoisrajalla. Vuoden 2014 väestönlaskennan mukaan alueen asukkaista 51,3 prosenttia oli georgialaisia, 41,8 prosenttia azereja ja 5,1 prosenttia Armenialaisia.

Kvemo Kartli jaetaan yhteen piirivapaaseen kaupunkiin* ja kuuteen piirikuntaan:

## Lähteet

## Aiheesta muualla
* Kvemokartli.gov.ge
Da Lata

**Da Lata** on brasilialaisperäinen, mutta Lontoossa toimiva musiikkiyhtye. Se esittää elektronista musiikkia, jossa on vaikutteita latinalaisamerikkalaisesta musiikista. Yhtyeen musiikki lauletaan portugaliksi ja englanniksi. Da Lata perustettiin vuonna 1998. Sitä ennen kaksi sen jäsentä olivat toimineet Batu- nimisessä yhtyeessä, joka oli hajonnut joitakin vuosia aiemmin. Da Lataan tuli Batun jäsenten lisäksi mukaan lyömäsoittaja Oli Savill ja laulaja Lilana Chachian. Yhtyeen ensimmäinen albumi *Songs from the Tin* julkaistiin vuonna 2000.

## Aiheesta muualla
* Virallinen sivu.
Merneith

**Merneith** oli noin vuonna 2960 eaa. elänyt egyptiläinen kuningatar.

Hän hallitsi ensin miehensä faarao Djetin rinnalla Egyptin kuningattarena. Kun Djet kuoli, valtaan nousi hänen poikansa Den. Den oli kuitenkin tuolloin vielä alaikäinen, ja siksi sijaishallitsijana toimi kuningatar Merneith.

Merneith on yksi varhaisimpia nimeltä tunnettuja henkilöitä Egyptin historiassa ja lisäksi ainoa naispuolinen henkilö, joka on haudattu Abydoksen esihistorialliselle kuninkaalliselle hautausmaalle. Abydos on 1. dynastian aikaisten egyptiläisten hallitsijoiden hautauspaikka.

Tästä huolimatta ei ole suoria todisteita siitä, että Merneith olisi toiminut sijaishallitsijuutta lukuun ottamatta itsenäisenä Egyptin faaraona, ja hänen nimensä puuttuu myöhempien aikojen kuningasluetteloista.
Kaouding Cissoko

**Kaouding Cissoko** (1964 tai 1965 – 17. heinäkuuta 2003) oli senegalilainen laulaja ja koran soittaja. Hän liittyi senegalilaisen laulaja-kitaristi Baaba Maalin yhtyeeseen vuonna 1991. 3. elokuuta 1999 Cissoko julkaisi ensimmäisen ja ainoaksi jääneen sooloalbuminsa *[[Kora Revolution]]in*. Joissakin sen kappaleissa oli mukana myös hänen perheenjäseniään sekä Baaba Maal. Cissoko kuoli heinäkuussa 2003 tuberkuloosiin.
Kakheti

**Kakheti** () on hallintoalue (*mkhare*) Georgian itäosassa. Alueella on noin 318&nbsp;583 asukasta (2014) ja sen pinta-ala on 11&nbsp;310 neliökilometriä. Kakhetin pääkaupunki on Telavi.

## Historia

Kakheti oli itsenäinen ruhtinaskunta 700-luvulta lähtien. 1000-luvun alussa se liitettiin yhdistyneeseen Georgian kuningaskuntaan, mutta vain alle kymmenen vuoden ajaksi, ja vasta kuningas Davit IV onnistui valloittamaan Kakhetin pysyvästi. 1460-luvulla Georgian hajoamisen jälkeen Kakhetista tuli jälleen itsenäinen kuningaskunta. Vuonna 1762 Kakheti yhdistyi Kartlin kanssa Kartli-Kakhetin kuningaskunnaksi, jonka Venäjän keisarikunta liitti itseensä 1800-luvun alussa.

## Maantiede

Kakheti rajautuu Venäjään (Suureen Kaukasukseen) pohjoisessa, Azerbaidžaniin idässä ja etelässä, Mtskheta-Mtianetiin luoteessa ja Kvemo Kartliin lounaassa. Kakhetin pohjoisosassa sijaitsee pieni Tušetin alue. Sen alueella sijaitsi keskiaikana myös Heretin keskiaikainen provinssi, jonka nimi on myöhemmin jäänyt pois käytöstä. Tärkeimmät Kakhetissa virtaavat joet ovat Alazani ja Iori. 

Kakheti jaetaan kahdeksaan piirikuntaan:

## Lähteet

## Aiheesta muualla
* www.kakheti.gov.ge
Van der Waalsin säde

**Van der Waalsin säde** on molekyylissä olevan atomin mitta. Yleisesti, van der Waalsin säde määrää sen etäisyyden molekyylin (l. yhdisteen) atomista, mitä lähemmäs viereinen molekyyli ei voi tulla. Jalokaasuilla, jotka eivät muodosta yhdisteitä, tämä on siis samansuuruinen kuin atomisäde. Van der Waalsin säteen pituus voi olla hieman erilainen samankin alkuaineen atomeilla, mikäli ne ovat sitoutuneet eri tavalla polarisoituneisiin sidoksiin. Tarkkojen van der Waalsin säteiden tietäminen on olennaista mm. molekyylimallinnuksessa.
Mastaba

**Mastaba** oli eräs muinaisten egyptiläisten käyttämä hautarakennustyyppi. Mastaba oli suorakaiteen muotoinen, tiilistä tai luonnonkivistä tehty tasakattoinen rakennus, jonka ulkoseinät olivat sisäänpäin kaltevat. Egyptin pyramidien rakentamisen katsotaan kehittyneen mastaboiden rakentamisesta. Kaikkien aikojen ensimmäinen egyptiläinen pyramidi, Djoserin porraspyramidi, oli vain joukko päällekkäin rakennettuja mastaboja.

Sana *mastaba* tulee arabian penkkiä tarkoittavasta sanasta ja sillä viitataan hautarakennuksen ulkomuotoon, joka muistuttaa litteää, selkä- ja käsinojatonta penkkiä, jossa ei ole jalkoja. Mastaba saattoi olla jopa 50 metriä pitkä ja sisältää kolmekymmentä huonetta, joiden joukossa oli kappeli ja joiden seinillä oli piirtokirjoituksia.

Ensimmäiset mastabat ovat peräisin noin vuodelta 3150 eaa. Tuolta aikakaudelta on säilynyt Skorpioni-nimisen yläegyptiläisen kuninkaan mastaba, joka on rakennettu U-kirjaimen muotoon ja jaettu suorakulmion muotoisiin huoneisiin. Myöhemmistä mastaboista poiketen siinä ei ole kattoa.

Mastaboja rakennettiin myöhemmin pyramidien aikaankin ylimystölle.

## Lähteet
*Honkala, Liisa (toim.): Arkkitehtuurin sanakirja. WSOY 2000. .

### Viitteet

## Aiheesta muualla
Mentaalinen sanakirja

**Mentaalinen sanakirja** on Anne Treismanin suodatinvaimennusteoriaan liittyvä tarkkaavaisuuden suunnan muuttuminen. Mikäli olemme keskittyneet kuuntelemaan vaikkapa kaverimme juttelua ja samanaikaisesti kuulemme oman nimemme, niin tarkkaavaisuutemme siirtyy tällöin uuteen kohteeseen. Oma nimemme on mentaalisessa sanakirjassa aivan kärjessä omaistemme, asuinpaikkamme tai kadunnimemme seurassa. Normaalisti keskitymme kuuntelemaan äänikohdettamme ja muut äänet havaitaan vain taustameluna. Kun taustamelussa mainitaan jotain sellaista, joka on omassa mentaalisessa sanakirjassamme kärkisijoilla, niin tarkkaavaisuutemme muuttuu tähän uuteen kohteeseen.

## Katso myös
*Cocktailkutsuilmiö
Kora

**Kora** on länsiafrikkalainen harpun kaltainen 21-kielinen soitin. Sillä on merkittävä osa Senegalin, Gambian, Malin ja Guinean musiikkikulttuureissa. Nykyään on olemassa myös 25-kielisiä kora-soittimia, mutta 21-kielinen on tavallisin. Koran edeltäjissä on ollut vähemmän kieliä. Koran rakenne on sikäli erikoinen, että sitä pidellään pienistä kapuloista kaulan molemmilta puolilta. Kielet kulkevat pyramidinmuotoisesti rungosta kaulaan ja itse soitinta pidetään kaksin käsin molempien käsien kolmella sormella ja näppäily tapahtuu peukaloilla ja etusormilla. Runko on tavallisesti tehty kalebassista ja vuohen nahasta ja siihen on kiinnitetty pikä keppi kaulaksi sekä kaksi pienempää keppiä kahvoiksi. Kielinä käytetään useimmiten siimaa, jotka on nastoilla kiinnitetty.   

Koran viritys eli tomorabaviritys poikkeaa hieman eurooppalaisen musiikin virityksestä: E ja H viritetään hieman alemmas ja D sekä A hieman ylemmäs.  

Tunnettuja koransoittajia ovat olleet muun muassa mandinkat Jali Nyama Suso ja hänen setänsä Falie Kuyateh, alun perin Gambian Myambasta, myöhemmin Bakausta.

## Lähteet
Kaikuluotaus

**Kaikuluotaus** (engl. *sonar,* lyhennys sanoista *sound navigation and ranging*) on tekniikka, joka hyödyntää äänen etenemistä ja heijastumista kohteiden paikallistamiseen, useimmiten veden alla. Kaikuluotausta käytetään merenpohjan kartoittamiseen, hylkyjen paikantamiseen, vihollisen laivojen ja sukellusveneiden seurantaan sekä kalaparvien etsimiseen. Myös auton pysäköintitutka toimii kaikuluotauksen periaatteella.

Kaikuluotaimen tyypillisesti käyttämä taajuus on 5–50 kHz. Kaikuluotain lähettää pulssimuotoisen äänisignaalin, "pingin", ja vastaanottaa heijastuneen kaikusignaalin vedenalaisella mikrofonilla eli hydrofonilla. Havaitun signaalin muodosta voidaan tehdä johtopäätöksiä myös pohjan maalajeista.

Kaikuluotaimen keksi Lewis Nixon vuonna 1906. Sitä käytettiin jäävuorien paikallistamiseen. Tarkempia kaikuluotaimia alettiin nopeasti kehittää vuonna 1912 Titanicin uppoamisen jälkeen, jolloin brittiläinen Lewis Richardson ja saksalainen Alexander Behm saivat kumpikin patentin parantamilleen kaikuluotaimille.

Eläinkunnassa muun muassa lepakot ja delfiinit käyttävät kaikuluotauksen tapaista menetelmää saalistaessaan pimeässä.

## Katso myös
*Tutka
*Ultraäänilaite

## Lähteet

## Aiheesta muualla
Piikivi

**Piikivi** eli **limsiö** on kalkkikiven keskelle muodostunut kvartsisaostuma. Piikivet olivat kivikaudella arvokkaita, koska niiden lohkopinnat ovat teräviä ja ne sopivat siten työkaluiksi.

Piikiven iskusta karkaistun hiiliteräksen kanssa syntyy helposti kipinä, ja piikivenkappaletta käytettiin tuluksissa ja tuliaseiden piilukoissa 1850-luvulle asti.

Piikiven väri vaihtelee suuresti sen mukaan, mitä metalleja kiviaineksessa on; yleisimpiä värejä ovat harmaanruskean eri sävyt, vihertävä ja ruosteenpunainen. Ne ovat tavallisesti keskeltä tummempia kuin pinnalta.

Suomen kivikautinen väestö hankki piikivensä ulkomailta: Venäjältä, Skandinavian eteläosista tai Keski-Euroopasta.

## Lähteet

## Aiheesta muualla
Martinkirkko

**Martinkirkko** on Turussa Martin kaupunginosassa Aurajoen itäpuolella sijaitseva kirkkorakennus. Turun Martinseurakunta perustettiin seurakuntajaossa vuonna 1921, minkä jälkeen sille ryhdyttiin suunnittelemaan uutta kirkkorakennusta. Kirkko vihittiin käyttöön Martti Lutherin syntymän 450-vuotisjuhlana 12. marraskuuta 1933. Kirkko on näin myös nimetty uskonpuhdistaja Martti Lutherin mukaan. Siirtymätyyliä klassismista funktionalismiin edustavan kirkon suunnittelivat yhteistyönä arkkitehdit Totti Sora ja Gunnar Wahlroos. Kirkon tyylille on ominaista sekä ulkona että sisällä toistuva tiukka asiallisuus ja yksinkertaisuus.

Martinkirkon alttarimaalauksessa kuvataan Jeesuksen ristiinnaulitseminen. Al secco -teos toteutettiin kilpailun perusteella, jossa voittajiksi valittiin turkulaistaiteilijat Einari Wehmas ja Karl Ingelius. Teoksen korkeus on 15 metriä ja leveys 9,47 metriä ja se oli pitkään Pohjoismaiden suurin alttarimaalaus. Ensimmäiset urut kirkko sai 1936, aikakellon torniin 1952 ja kirkonkellot saatiin vuonna 1955.

Museovirasto on määritellyt Martinkirkon yhdeksi Suomen valtakunnallisesti merkittävistä rakennetuista kulttuuriympäristöistä.

## Lähteet

## Aiheesta muualla

*
* Martinkirkon historiaa
* Martinseurakunta
Mahaleo

**Mahaleo** on madagaskarilainen maailmanmusiikkiyhtye. Sen keulahahmo on Dama Mahaleo (oikea nimi Rasolofondraosolo Zafimahaleos, s. 26. toukokuuta 1954), joka muun muassa säveltää yhtyeen materiaalin. Hän perusti Mahaleon Madagaskarilla toukokuussa 1972. Yhtyeen musiikki lauletaan malagassin kielellä.
Säilömuisti

**Säilömuisti** (), suomeksi myös **pitkäkestoinen muisti**, on ihmisaivojen muistin osa. Säilömuisti säilyttää kaikkea sitä tietoa, jota juuri sillä hetkellä emme ajattele, eli joka ei ole työmuistin aktiivisessa käsittelyssä. Käytännössä säilömuisti toimii työmuistin lisäksi rinnakkain sensorisen muistin kanssa.

Tieto varastoituu säilömuistiin, kun sitä on tarpeeksi käsitelty työmuistissa. Käsittelytapahtuma voi olla esimerkiksi tiedon kertaus. Myös voimakas tunnekokemus auttaa tiedon tallentumisessa.

Vaikka säilömuistia pidetään luotettavana tiedon varastona, ei oikean tiedon löytyminen ole aina varmaa. Tiedon palauttamisen epäonnistumiseen voivat vaikuttaa monet seikat, kuten se, saako ihminen sopivan hakuvihjeen tai onko muistijälki tarpeeksi tuore. Tämän vuoksi hyvin työstetyt ja kerratut asiat sekä säilyvät että palautuvat paremmin mieleen. Säilömuistin kapasiteettia pidetään ainakin lähes äärettömänä.

Säilömuistin ahkera käyttäminen helpottaa tiedon palauttamista. Kun muistin aineksia käytetään, niin hermosolujen väliset yhteydet vahvistuvat ja tämän vuoksi muistista palauttaminen helpottuu.

Esimerkiksi sähköpaimenen toimintaperiaate perustuu säilömuistiin. Eläin, joka on saanut sähköiskun sähköpaimenesta, yhdistää aidan lähellä olemisen sähköshokkiin, eikä siksi enää mene lähelle aitaa.

Säilömuisti jaetaan deklaratiiviseen muistiin, johon tallennetaan tiedot ja tapahtumat, sekä proseduraaliseen muistiin, joka muistaa fyysiset taidot.

## Lähteet
*
Sigma Draconis

**Sigma Draconis** (σ Dra / σ Draconis) (Alsafi, Athafi) on Lohikäärmeen tähtikuviossa sijaitseva Aurinkoa kevyempi tähti, joka näkyy himmeänä. Tämä oranssi pääsarjan tähti muistuttaa jossain määrin Aurinkoa ja on melko lähellä meitä, 18,78 valovuoden päässä.
Viettipohja

**Viettipohja** (, , jotka molemmat vastaavat suomen pronominia *se*) on psykoanalyysin keskeisimpiä käsitteitä. Käsitteestä on käytetty suomeksi myös nimityksiä **”se”**, **id** ja **viettikerrostuma**. Viettipohja kuuluu Sigmund Freudin niin sanottuun psyyken strukturaaliseen malliin, jossa *idissä* on kaikki psyykkinen energia lähinnä libidon mutta myös thanatoksen alaisena. Libido ei ole täsmälleen sama kuin sukuvietti. Thanatos taas on ”kuolemanvietti”. Thanatos ei kuitenkaan tarkoita nimenomaan kuolemanpyrkimystä vaan enemmänkin halua päästä rauhaan esimerkiksi häiritsevästä ajatuksesta tai todellisesta häiriön aiheuttajasta. Muut psyyken struktuurit ovat minä ja yliminä (ego ja superego).

## Kirjallisuutta
* 
*
Työmuisti

**Työmuisti** on muisti, joka tallentaa lyhytkestoisesti tietoa samalla kun aivot muokkaavat sitä. Tieto tulee työmuistin työstettäväksi aistimuistista. Työmuisti pitää asioita mielessä vain muutamia sekunteja. Työmuistista asia voi tallentua säilömuistiin, jossa olevat asiat voidaan muistaa pysyvästi. Jollei tietoa kerrata aktiivisesti, se katoaa muutamissa sekunneissa. Työmuistin toiminta liittyy läheisesti tarkkaavaisuuteen. Tiedon lyhytaikaisen taltioinnin lisäksi työmuistin tehtäviin kuuluu muistissa olevan tiedon käsittely.

Perinteisesti työmuistin kooksi on määritelty 7±2 toisiinsa liittymätöntä mieltämisyksikköä, mutta tutkimusten mukaan todellinen koko on 4. Ihmisen työmuisti pystyy vastaanottamaan 40-60 bittiä tietoa sekunnissa. Tämä vastaa lyhyttä lausetta. 

Työmuisti koostuu aivosolujen yhteistyöstä ja perustuu hermosolujen toiminnan hetkelliseen tahdistumiseen. Sanamuistista vastaava aivojen etuotsalohkon alaosa pitää tiedon muistissa ja näkömuistista vastaava yläosa työstää sitä. Työmuistin suorituskyky riippuu pitkälti geeneistä. Sen yksilöllinen kapasiteetti näkyy eroina aivoalueiden vuorovaikutuksessa.

## Baddeleyn ja Hitchin työmuistimalli

Baddeleyn ja Hitchin työmuistimalli (1974) koostuu keskusyksiköstä ja kahdesta alayksiköstä. Keskusyksikkö ohjaa tarkkaavaisuutta ja koordinoi tiedon hallintaa ja varastointia alayksiköissä. Alayksiköt ovat fonologinen kehä ja visuospatiaalinen muistilehtiö. 
*Fonologinen kehä koostuu taltiosta jossa verbaalinen tieto säilyy muutamia sekunteja, sekä kertausjärjestelmästä, jonka avulla tietoa ylläpidetään mielessä äänettömästi toistamalla.
*Visuospatiaalinen muistilehtiö ylläpitää tietoa objektien ominaisuuksista, paikasta näkökentässä ja objektien välisistä avaruudellisista suhteista.
Mallia on myöhemmin täydennetty episodisella taltiolla, joka yhdistää edellä mainituista alayksiköistä ja pitkäkestoisesta muistista tulevaa informaatiota ymmärrettäviksi tapahtumiksi.

## Cowanin työmuistimalli

Cowanin mallissa työmuisti on se osa säilömuistia, johon tarkkaavaisuus kohdistuu.

## Yhteys älykkyyteen

Työmuisti on voimakkaasti yhteydessä älykkyyteen. Kun se on muuttujana, erään tutkimuksen mukaan mentaalinen nopeus ja huomion kontrolli eivät olleet yhteydessä älykkyyteen, vaan nimenomaan yksinkertainen lyhytkestoinen muisti. Kyseessä saattaa olla kyky samanaikaisesti prosessoida ja tallentaa asioita. Sen heikkous voi haitata monimutkaista ajattelua. Muisti on yhteydessä luetun ymmärtämiseen jopa matemaattisesti samankykyisten ihmisten kesken. Joissain tutkimuksissa työmuisti on vahvemmin yhteydessä älykkyyteen kuin lyhytkestoinen muisti.

Oregonin yliopiston tutkimuksessa (joustava) älykkyys korreloi voimakkaasti (r=0,66) sen kanssa, montako objektia henkilön lyhytkestoiseen muistiin mahtui, muttei sen kanssa (r=-0,05), miten tarkasti hän muisti niiden (kuva)objektien yksityiskohdat.

Sekä älykkyys että työmuisti tai lyhytkestoinen muisti ennustavat hyvin opintomenestystä. Niiden merkitys romahtaa, jos muuttujaksi otetaan myös aiempi osaaminen. Tätä näytti selittävän se, että älykkyys vaikuttaa varhaiseen oppimiseen.

## Lähteet

## Aiheesta muualla
Nieuport 21

**Nieuport 21** oli ranskalaisen Nieuportin valmistama puurakenteinen, kaksitasoinen, yksimoottorinen ja yksipaikkainen hävittäjälentokone, jota ainakin Ranskan, Venäjän keisarikunnan ja Yhdysvaltain maavoimat käyttivät ensimmäisessä maailmansodassa. Sodan jälkeen kone oli suosittu harrastelentokone.

## Taustaa

Koneen suunnitteli Gustave Delage ja sen ensilento tapahtui vuonna 1916. Kone oli heikompitehoisella moottorilla varustettu versio Nieuport 17 -hävittäjästä ja se suunniteltiin alun perin koulukoneeksi. Tyyppiä jouduttiin kuitenkin konepulan takia käyttämään operatiivisissa tehtävissä. Koneita myytiin muun muassa Venäjän keisarikunnalle sekä Yhdysvaltoihin. Vientikoneista osa oli varustettu 110 hevosvoiman Le Rhône -moottorilla. Konetyyppiä valmistettiin Nieuportin lisäksi lisenssillä Venäjällä, valmistajana A/O Duks.

## Käyttö Suomessa
Valkoiset saivat yhden Nieuport 21 -koneen (valmistusnumero 1&nbsp;325) sotasaaliiksi Tampereella huhtikuussa 1918. Kone oli käytössä tunnuksella D86/18 4. huhtikuuta 1923 tapahtuneeseen poistoon asti.

## Tekniset tiedot

## Lähteet
*  
*
Fokker D.X

**Fokker D.X** (myös **Fokker D.10**) oli hollantilaisen Fokkerin valmistama yksitasoinen hävittäjälentokone. Koneen kehitys käynnistyi Saksassa Fokkerin aiemman D.VIII-hävittäjän pohjalta, mutta saatiin valmiiksi vasta yhtiön siirrettyä toimintosa Alankomaihin, missä tyypin sarjatuotanto myös tapahtui. Konetyyppiä valmistettiin lopulta vain 12 kappaletta, ja sitä käyttivät Espanjan ja Suomen ilmavoimat.

## Historia

Fokkerin Reinhold Platz suunnitteli vuonna 1918 mallitunnuksen D.VIII saaneen hävittäjän, jonka rungon yläpuolelle sijoitettu siipi oli ajalleen varsin poikkeuksellisesti rakenteellisesti itsekantava. Vaatimattomasta 110 hevosvoiman (82&nbsp;kW) pyörivästä tähtimoottoristaan huolimatta konetyyppi oli varsin suorituskykyinen. D.VIII:aa ehdittiin rakentaa vain 60 kappaletta ennen ensimmäisen maailmansodan aselepoa, mutta Platz jatkoi tästä huolimatta sen kehittämistä. Hän suunnitteli vielä saman vuoden 1918 aikana tyyppimerkinnän V.29 saaneen prototyyppihävittäjän, joka oli D.VIII:n rivimoottorilla varustettu muunnelma. V.29:n pohjalta syntyi edelleen kehitetty **V.41**, jonka rakentaminen aloitettiin vielä Fokkerin Saksan tehtailla, mutta se valmistui vasta yhtiön siirrettyä toimintonsa Anthony Fokkerin kotimaahan Alankomaihin.

Kone oli edeltäjiinsä nähden huomattavasti kookkaampi: sen kärkiväli oli peräti 14 metriä. V.41:een kaavailtiin alkuun BMW IIIa -moottoria, joka kuitenkin korvattiin 300-hevosvoimaisella Hispano-Suiza 8Fb:llä. Prototyyppiä seuranneet sarjatuotantokoneet saivat tyyppimerkinnän D.10. Koneita rakennettiin yhteensä 12 kappaletta prototyyppi mukaan lukien. Kymmenen niistä toimitettiin Espanjan ja yksi Suomen ilmavoimille.

## Käyttö Suomessa
Suomen ilmavoimille oltiin oli hankkimassa uusia hävittäjälentokoneita 1920-luvun alulla, ja Fokkerilta tilattiin yksi D.X-kone vertailukokeita varten vuonna 1923. Suomen ilmavoimien rekisteritunnuksen 8E3 saanut kone sai siipensä vaneeriverhouksesta lempinimen *Faneeri-Fokkeri*. Tyypillä oli hyvä liitokyky pitkän siipensä ansiosta, mutta sen ketteryys oli kehnoksi, eikä sen rakenteen arvioitu kestävän kaikkia taitolentoliikkeitä. Kone tuhoutui Utissa 19. elokuuta 1926 laskun mentyä pitkäksi. Kirjanpidossa myöhemmin tunnuksella FO-42 esiintynyttä konetta kaavailtiin korjattavaksi, ja siitä oli tarkoitus tehdä laajamittaisin muutostöin tiedustelukäyttöön soveltuva. Näitä ei kuitenkaan toteutettu, ja koneen runko päätyi lopulta säilytettäväksi Suomen ilmavoimamuseoon Tikkakoskella.

## Tekniset tiedot

## Lähteet

## Aiheesta muualla
ESP (parapsykologia)

**ESP** (lyhenne sanoista *Extrasensory perception*) tarkoittaa yliaistillista havaitsemista, eli tiedonhankkimista jollakin muulla tavalla kuin tunnetuilla aisteilla. 

ESP:hen kuuluvat seuraavat lajit:
* Muualla (mm. selvänäkeminen ja -kuuleminen) sekä muina aikoina (mm. ennakolta tietäminen) sattuvien tapahtumien havainnointi
* Muiden ihmisten ominaisuuksien havainnointi (auran lukeminen)
* Kyky kommunikoida kaukana olevien ihmisten (telepatia), kuolleiden tai toisiin ulottuvuuksiin (astraaliprojektio)

Näiden väitettyjen kykyjen tutkimista kutsutaan nimellä parapsykologia ja siihen kuuluu myös muita ESP:hen liittyviä ilmiöitä, kuten psykometria ja psykokinesia.

## Kirjallisuutta

* 

*
Svenska Aero Jaktfalken

**Svenska Aero Jaktfalken** () oli ruotsalainen kaksitasoinen hävittäjälentokone, jonka kehitti, ja jota valmisti alkuun Svenska Aero -lentokonetehdas. Yhtiö ajautui 1930-luvun alulla talousvaikeuksiin, ja siirtyi ASJAn omistukseen. Koneita valmistettiin useampana sarjana kaikkiaan 18 yksilöä, ja ne palvelivat Ruotsin ilmavoimissa vuoteen 1941 saakka. Ruotsi lahjoitti kolme vanhentunutta konetta Suomelle talvisodan aikana joulukuussa 1939. Koneet olivat Suomessa koulutuskäytössä, ja niiden käyttö jatkui aina vuoteen 1945 saakka.

## Historia

Ruotsalaisen Svenska Aero -lentokonevalmistajan palveluksessa ollut saksalainen lentokonesuunnittelija Carl C. Bücker suunnitteli vuonna 1929 Jaktfalken-hävittäjän. Prototyyppi teki ensilentonsa vuoden lopulla, ja ilmavoimat otti sen käyttöön tyyppimerkinnällä J 5. Kone osoittautui onnistuneeksi, ja eteni sarjatuotantoon. Jaktfalken I -tuotantomalli sai Ruotsin ilmavoimien tunnuksen J 6, ja sitä valmistettiin seitsemän kappaletta vuosina 1930–1931. J 6:n pohjalta kehitettiin seuraava J 6A -tuotantoversio, joita Ruotsin ilmavoimat tilasivat Svenska Aerolta kolme kappaletta marraskuussa 1931. Lentokonetehdas ajautui kuitenkin taloudellisiin vaikeuksiin, ja siirtyi ASJA:n omistukseen vuonna 1933. ASJA valmisti konetyyppiä J 6B -tyyppimerkinnällä vielä seitsemän yksilöä lisää. Konetyyppi oli Ruotsin ilmavoimien käytössä vuoteen 1941.

## Käyttö Suomessa
Talvisodan aikana joulukuussa 1939 Suomi sai lahjoituksena Ruotsilta kahdeksan vanhempaa harjoituskäyttöön tarkoitettua lentokonetta. Koneista kaksi oli Jaktfalkenin J 6B -mallia, ja kolmas alun perin J 6A, joka oli myöhemmin muutettu vastaamaan J 6B:tä. Koneet toimitettiin Suomeen tammikuussa 1940, ja ne saivat alkuperäisten ruotsalaistunnusten mukaiset rekisteritunnukset JF-219, JF-224 ja JF-228. Koneita käyttivät alkuun lentolaivue 34 ja Täydennyslentolaivueet 17 ja -35. JF-219 poistettiin käytöstä ensimmäisenä sen vaurioiduttua elokuussa 1941. Jäljellä olleet JF-224 ja JF-228 siirrettiin jatkosodan aikana Kauhavan Lentosotakoululle, missä JF-224 vaurioitui korjauskelvottomaan kuntoon helmikuussa 1944. Tyypin viimeinen lento Suomessa tehtiin JF-228:lla Ilmavoimien Varikolle 20. helmikuuta 1945. Koneista eniten käytetty oli JF-224, jolle kertyi Suomessa yhteensä 484 lentotuntia.

## Versiot
***Jaktfalken (J 5)** – SA:n rakentama prototyyppi.
***Jaktfalken I (J 6)** – SA:n tuotantoversio, 7&nbsp;kpl.
***Jaktfalken II (J 6A)** – SA:n jatkokehitetty tuotantoversio, 3&nbsp;kpl.
***Jaktfalken II (J 6B)** – ASJA:n valmistama jatkokehitetty tuotantoversio, 7&nbsp;kpl.

## Tekniset tiedot (Jaktfalken II)

## Lähteet

## Aiheesta muualla
Georges Levy G.L. 40

**Georges Levy G.L. 40 HB2** on lentovene, joka suunniteltiin Ranskassa vuonna 1917.

Sen suunnittelivat Blanchard ja Le Pen, ja siksi kone tunnettiin myös nimellä Levy-Le Pen. Sen väitettiin olleen Ranskan paras lentovene ensimmäisessä maailmansodassa, mutta se voi myös kuvata Ranskan vähäistä panostusta lentoveneisiin. 

## Tekniikkaa
* kaksitasoinen
* kolmipaikkainen
* moottorina Renault'n 300 hv V-moottori
* aseistus: 1 konekivääri ja enintään 200 kg pommeja
* kärkiväli 18,5 m
* pituus 12,4 m
* korkeus 3,85 m
* suurin nopeus 145 km/h
* kantama 400 km

## Käyttö Suomessa
Suomen ilmavoimat hankki 12 Georges Levy G.L. 40 HB2 -lentovenettä. Suomalaisten kokemukset "Sorslevista" olivat negatiivisia. Kolme konetta menetettiin kuolemaan johtaneissa lento-onnettomuuksissa. Kone sai, kuten moni kone 1920-luvulla kautta maailman, nimen "lentävä ruumisarkku".

## Lähteet
* Heinonen, Timo: Thulinista Hornetiin, Keski-Suomen ilmailumuseon julkaisuja 3, 1992. .
Nancy Ajram

**Nancy Ajram** (, s. 16. toukokuuta 1983 Beirut) on libanonilainen laulaja. Hänen vuoden 2022 yhteistyökappaleensa Marshmellon kanssa, ”Sah Sah”, oli ensimmäinen arabiankielinen laulu  Billboard Dance Charts -listalla. Se nousi myös US iTunesin listan kymmenen kärkeen.

Ajram osallistui 12-vuotiaana libanonilaiseen *Nujum al-mustaqbal* -musiikkikilpailuun ("tulevaisuuden tähdet") televisiossa voittaen ensimmäisen sijan omassa luokassaan. Myöhemmin hän opiskeli laulua ja musiikin teoriaa Libanonissa. Hän julkaisi ensimmäisen albuminsa *Mehtagalak*in vuonna 1998 ja toisen albuminsa *Shil Oyounak Ani* vuonna 2001. Seuraavat albumit ilmestyivät vuorostaan vuosina 2003 (*Ya Salaam*), 2004 (*Ah W Noss*) ja 2006 (*Ya Tabtab Wa Dalla*).

Nancy Ajram on allekirjoittanut mainossopimuksen Coca-Cola Companyn kanssa. Mainoksissa on käytetty useita hänen kappaleitaan. Vuoden 2005 mainoksessa soi kappale *Oul Taany Keda* levyltä *Ah W Noss*. Vuoden 2006 mainoksissa käytettiin puolestaan ensinnäkin laulua *Mo'gaba* sekä uusimpana kappaletta *Eshteky Minno* – molemmat albumilta *Ya Tabtab Wa Dalla*. Ajramilla on mainossopimus niin ikään Lähi-idästä peräisin olevan Damas-jalokiviliikkeen kanssa, jonka televisiomainoksessa soi *Ana Yalli Bhebbak* *Ya Tabtab Wa Dalla* -albumilta.

Nancy Ajram on saanut runsaasti tunnustusta työstään. Alle 18-vuotiaana hänet hyväksyttiin lahjakkuutensa vuoksi poikkeuksellisesti alaikäisenä Libanonin ammattitaiteilijoiden liittoon. Vuonna 2003 hän voitti Egyptissä Sharm al-Shaikin *Oscar Video Clips* -festivaaleilla parhaan arabilaulajan palkinnon. Vuosina 2003 ja 2004 Zahrat al-Khalij -aikakauslehti valitsi Ajramin niin ikään parhaaksi arabilaulajaksi. Arabiankielinen Newsweekin painos nimesi hänet puolestaan yhdeksi vaikutusvaltaisimmista arabimaailman henkilöistä vuonna 2005.

## Diskografia
**[[Mihtagalak]]* (2000)
**[[Sheel Oyoonak Anni]]* (2001)
**[[Ya Salam]]* (2003)
**[[Ah W Noss]]* (2004)
**[[Ya Tabtab...Wa Dallaa]]* (2006)
**[[Shakhbat Shakhabit]]* (2007)
**[[Betfucker Fi Eih?!]]* (2008)
* *[[Nancy 7]]* (2010)
* *[[Super Nancy]]* (2012)
* *[[Nancy 8]]* (2014)
* *[[Nancy 9 (Hassa Beek)]]* (2017)
* *[[Nancy 10]]* (2021)
* *[[Nancy 11]]* (2025)

## Lähde

## Aiheesta muualla
*Nancy Ajram Official Website 
*Second Official Website 
*Nancy Ajram Bio, Pictures and Wallpapers 
*Nancy Ajram Zone 
*Nancy`s News and Videos
SC Heerenveen

**S.C. Heerenveen** on Heerenveenin kaupungista Friisinmaalta kotoisin oleva jalkapalloseura. Joukkue pelaa Alankomaiden pääsarjassa Eredivisiessä, jossa se on parhaimmillaan sijoittunut toiseksi kaudella 1999–2000.

## Saavutukset

*** [[Eredivisie|Alankomaiden liiga]]**
**Hopeaa: 2000
*** [[KNVB Cup|Alankomaiden Cup]]**
**Voitto: 2009
**Hopeaa: 1993, 1997
***Tweede Divisie:
** Voitto: 1970**

## Joukkue
*Päivitetty 17. marraskuuta 2018.*
### Maalivahdit
* 1  Warner Hahn
* 23  Filip Bednarek
* 24  Trevor Doornbusch
* 25  Jan Bekkema
### Puolustajat
* 2  Sherel Floranus
* 3  Daniel Høegh
* 4  Nicolai Naess
* 5  Kik Pierie
* 12  Doke Schmidt
* 14  Dave Bulthuis
* 16  Lucas Woudenberg
* 27  Vanja Drkusic
### Keskikenttäpelaajat
* 6  Stijn Schaars (Kapteeni)
* 8  Morten Thorsby
* 10  Ben Riensta
* 15  Rodney Kongolo
* 18  Michel Vlap
* 19  Pelle van Amersfoort
* 21  Yūki Kobayashi
* 22  Emil Frederiksen
* 26  Jordy Bruijn

### Hyökkääjät
* 7  Marco Rojas
* 9  Sam Lammers (lainalla PSV:stä)
* 11  Mitchell van Bergen
* 13  Arbër Zeneli
* 17  Nemanja Mihajlović
* 35  Jizz Hornkamp

## Entisiä pelaajia

* Alankomaat

** Jos Hooiveld
** Paul Bosvelt
** Arnold Bruggink
** Klaas-Jan Huntelaar
** Jerry de Jong
** Piet Keur
** Abe Lenstra
** Ruud van Nistelrooy
** Dennis de Nooijer
** Gérard de Nooijer
** Marcel Seip
** Jeffrey Talan
** Erik Tammer
** Erik Regtop
** Marco Roelofsen
** Uğur Yıldırım

* Brasilia

** Afonso Alves

* Tanska

** Jon Dahl Tomasson
** Daniel Jensen

* Suomi
** Mika Nurmela
** Mika Väyrynen
** Niklas Tarvajärvi
** Jukka Raitala
** Mika Pulkkinen

* Kreikka
** Georgios Samaras

* Etelä-Afrikka
** Hans Vonk

* Ruotsi
** Marcus Allbäck
** Erik Edman
** Petter Hansson
** Stefan Selakovic

* Romania
** Ioan Andone
** Rodion Cămătaru
** Florin Constantinovici
** Radu Guşatu
** Dumitru Mitriţă

## Entisiä päävalmentajia

*  1985–1988, 1993–2004, 10/2015–2016 Foppe de Haan
*  2004–2008 Gertjan Verbeek
*  2008–9/2009 Trond Sollied
*  2–6/2010 Jan Everse
*  2010–2012 Ron Jans
*  2012–2014 Marco van Basten
*  2014–10/2015 Dwight Lodeweges
*  2016–2018 Jurgen Streppel 
*  2018–2019 Jan Olde Riekerink

## Lähteet

## Aiheesta muualla

*Virallinen sivu
Orquesta Aragón

**Orquesta Aragón** on kuubalainen 1930-luvulla perustettu charanga-yhtye. Yhtye on 1950-luvulta lähtien tehnyt myös cha cha cha -musiikkia. Yhtyeen perusti Orestes Aragón Cantero 30. syyskuuta 1939. Yhtyeen nimi oli aluksi *Ritmica de 39*, mutta loppuvuodesta 1940 se muutettiin Orquesta Aragóniksi. Cantero sairastui vuonna 1948 vakavaan keuhkosairauteen ja joutui vetäytymään. Yhtye tekee musiikkia edelleen ja sen uusin albumi, *En Route*, ilmestyi vuonna 2001.

## Lähteet
Ron Dennis

**Ronald ”Ron” Dennis** (s. 1. kesäkuuta 1947 Woking) on brittiläinen autourheiluvaikuttaja. Hän toimi Formula 1 -talli McLarenin tallipäällikkönä vuosina 1981–2009. Vuonna 2014 Dennis palasi McLaren-tallin johtajaksi syrjäyttäen Martin Whitmarshin, mutta joutui marraskuussa 2016 jättämään paikkansa McLaren Groupin puheenjohtajana ja toimitusjohtajana.

## Uran alku
Dennis jätti koulunkäynnin 16-vuotiaana ja meni töihin harjoittelijaksi paikalliselle autokorjaamolle. Työn ohessa hän opiskeli autotekniikkaa Guildfordin teknisessä koulussa.

18-vuotiaana Dennis pääsi Cooperin Formula 1 -talliin Jochen Rindtin auton mekaanikoksi. Vuonna 1968 Rindt siirtyi Brabham-talliin ja Dennis seurasi hänen mukanaan. Hän nousi Jack Brabhamin mekaanikoksi, kun Rindt jatkoi Lotus-talliin 1969.

## Oman tallin perustaminen
Jack Brabhamin vetäydyttyä radoilta vuoden 1971 lopulla Dennis ja toinen Brabham-teknikko Neil Trundel perustivat oman kilpatallin. Rondel Racing aloitti toimintansa Wokingissa helmikuussa 1972. Talli kilpaili F2-sarjassa vanhoilla Brabhamin autoilla ja voittikin yksittäisiä EM-sarjan kilpailuja.

Vuonna 1973 Dennis käynnisti oman F1-auton suunnittelun. Rondelin nimissä auto ei kuitenkaan koskaan päässyt radalle, sillä öljy-yhtiö Motul veti tukensa projektilta vuoden 1973 öljykriisin jälkeen ja Rondel joutui sulkemaan ovensa. Auto tuli myöhemmin tunnetuksi Tokenin nimellä, kun Tony Vlassopulos ja Ken Grob ostivat sen.

1970-luvun puolivälin jälkeen Dennis perusti uuden tallin, jonka nimeksi tuli Project Four. Se kilpaili F2- ja F3-luokissa hyvällä menestyksellä. Chico Serra ja Stefan Johansson voittivat tallin autolla Britannian F3-mestaruuden 1979 ja 1980.

## Tallifuusio ja ura McLarenilla
Syyskuussa 1980 Marlboro ajoi McLarenin ja Project Fourin yhtymään ja muodostamaan McLaren Internationalin. Vuonna 1981 Dennis otti koko operaation johtoonsa ja houkutteli saudiarabialaisen Mansour Ojjehin siihen mukaan. Ojjeh rahoitti TAG:n turbomoottorien valmistuksen, ja McLarenin ja TAG:n yhdistelmästä tuli yksi F1-historian menestyneimpiä. Niki Lauda ja Alain Prost voittivat tallille kolme maailmanmestaruutta 1984–1986.

Vuonna 1988 Dennis neuvotteli moottorisopimuksen Hondan kanssa, ja Prost ja Senna hallitsivat MM-sarjaa seuraavat neljä kautta, 1988–1991.
Hondan vetäydyttyä Formula 1:stä McLaren menetti ykköstallin asemansa. Mercedes-Benzin tulo sen moottorien toimittajaksi kuitenkin käänsi kehityksen jälleen. Vuosina 1998 ja 1999 Mika Häkkinen ja David Coulthard hallitsivatkin vuorostaan MM-sarjaa, ja Häkkinen voitti kuljettajien mestaruuden molempina vuosina.

Vuonna 1999 Dennis myi kymmenen prosenttia 40&nbsp;%:n osuudestaan tallista DaimlerChrysler AG:lle. Tammikuussa 2009 hän ilmoitti jättävänsä tallipäällikkyyden Martin Whitmarshille 1. maaliskuuta 2009 alkaen. Dennis vahvisti 16. huhtikuuta 2009 jättävänsä kaikki Formula ykkösiin liittyvät tehtävänsä McLarenilla ja siirtyvänsä johtamaan katuautoprojektia itsenäisessä McLaren Automotive -yrityksessä. Yritys aikoi rakentaa uuden urheiluautomallin vuoteen 2011 mennessä yhteistyössä sveitsiläispankki Credit Suissen kanssa.

## Lähteet
Fairchild 24

**Fairchild 24J 60 De Luxe** oli 1930-luvun yhdysvaltalainen, yksitasoinen, yksimoottorinen ja kaksi- tai nelipaikkainen yleisilmailukone.

## Taustaa
Konetta valmisti Fairchild-konsernin lentokonetehdas vuodesta 1932 lähtien. Se oli aluksi vain kaksipaikkainen, mutta myöhemmät versiot olivat nelipaikkaisia. Kone oli tuotannossa vuoteen 1948 asti ja sitä valmistettiin 1&nbsp;950 kappaletta. 

## Käyttö Suomessa
Heinäkuussa 1939 Suomessa rekisteröitiin OH-RIM, joka oli ansiolentokäytössä, kunnes Suomen ilmavoimat pakko-ottivat sen lokakuussa 1939. Konetta ei talvisodan jälkeen enää palautettu omistajalleen vaan ilmavoimat osti koneen syksyllä 1940. Huhtikuussa 1941 kone tuhoutui Malmilla siipien irrottua, koska korjauksessa oli unohdettu kiinnittää siipitukien pultit eikä tätä havaittu tarkastuksessa. 

Konemalli oli 1950-luvulla Suomen yleisin yleisilmailukone, jolloin siviilirekisterissä oli 18 konetta. 

## Tekniset tiedot
### Yleiset ominaisuudet
* Kärkiväli: 11,08&nbsp;m
* Pituus: 7,24&nbsp;m
* Korkeus: 2,4&nbsp;m
* Siipipinta-ala: 16&nbsp;m²
* Tyhjäpaino: 670&nbsp;kg
* Lentopaino: 1&nbsp;160&nbsp;kg

### Suorituskyky
* Suurin nopeus: 210&nbsp;km/h
* Lakikorkeus: 4&nbsp;800&nbsp;m
* Lentomatka: 840&nbsp;km

## Lähteet
* 
*   

## Aiheesta muualla
* Lentävä auto, Suomen Kuvalehti, 22.04.1939, nro 16, s. 18, Kansalliskirjaston digitaaliset aineistot
L.V.G. C.VI

**L.V.G. C.VI** oli saksalainen ensimmäisen maailmansodan lopun aikainen tiedustelulentokone, jota valmisti Luft-Verkehrs Gesellschaft (L.V.G.).

## Konetyypin kehitys ja käyttö
Saksalaisen D.F.W.-lentokonetehtaan suunnittelija Wilhelm Sabersky-Müssigbrodt lähti 1917 käynnistmään suunnittelemansa D.F.W. C.V -tiedustelukoneen lisenssivalmistusta Saksan suurimpaan lentokonetehtaaseen, Luft-Verkehrs Gesellschaftiin (L.V.G.). Myöhemmin hän siirtyi L.V.G.:n palvelukseen, ja suunnitteli ensimmäisenä työnään D.F.W. C.V:hen pohjautuvan L.V.G. C.V -tiedustelukoneen, jota Saksan armeija tilasi 1250 kappaletta. Tyypin paranneltu versio C.VI tuli palvelukseen kesäkuussa 1918 ja osoittautui menestykseksi. Sitä valmistettiinkin noin tuhat kappaletta. Tyyppiä käytettiin ensimmäisen maailmansodan jälkeen varhaiseen matkustajalentoliikenteeseen.

## Käyttö Suomessa
Suomen ilmailuliikenne Oy osti kaksi C.VI-konetta ruotsalaiselta Svenska Lufttrafik -lentoyhtiöltä vuonna 1921. Niillä lennätettiin yleisöä ja tehtiin joitakin tilauslentoja Helsingistä. Yhtiön toiminnan osoitauduttua kannattamattomaksi Suomen ilmavoimat osti yhtiön koneet, jotka saivat ilmavoimien tunnukset 3A31 a 3A32. 3A31 tuhoutui vuotta myöhemmin huhtikuussa 1923 jouduttuaan syöksykierteeseen Santahaminassa. Miehistö selvisi onnettomuudesta hengissä. 3A32:n lennoista ei ole säilynyt tietoja, mutta kone vaurioitui telttahallin romahduksessa ja esiintyi Ilmailutelakan ja -varikon ilmoituksissa aina 6. helmikuuta 1925 saakka.

## Käyttäjät

;
*Belgian ilmavoimat
;
*Tšekkoslovakian ilmavoimat
;
*Suomen ilmavoimat
**[[Suomen ilmailuliikenne Oy]]*
;
**[[Luftstreitkräfte]]*
**[[Deutsche Luft-Reederei]]*
;
*Latvian ilmavoimat

;
*Liettuan ilmavoimat
;
*Puolan ilmavoimat
;
*Neuvostoliiton ilmavoimat
;
*Ruotsin laivasto
;
*Sveitsin ilmavoimat

## Tekniset tiedot

## Lähteet
* 

### Viitteet
Potez 25

**Potez 25 A2** oli ranskalainen 1920-luvun kaksitasoinen ja -paikkainen, yksimoottorinen tiedustelukone, joka oli aikansa suosituimpia lentokoneita. Henry Potezin suunnitteleman koneen prototyyppi lensi ensilentonsa vuonna 1924. Konetta valmistettiin 4 000 kappaletta, joista 2&nbsp;500 Ranskassa.

## Käyttö Suomessa
Suomen ilmavoimat osti vuonna 1927 yhden Potez 25 A2 -koneen kokeillakseen sen ominaisuuksia. Koneella lennettiin miltei 800 tuntia, mutta lisää koneita ei hankittu. Ainoa kone oli käytössä vuoteen 1936 asti. 

## Tekniset tiedot

* Gnome & Rhone Jupiter VI -moottori, 420 hv
* aseistus 3 konekivääriä, 120 kg pommeja
* kärkiväli 14,2 m
* pituus 9,4 m
* korkeus 3,5
* suurin nopeus 214 km/h
* lakikorkeus 6 000 m

## Lähteet
*  

## Aiheesta muualla
Korona (Aurinko)

**Korona** on Auringon ulompi kaasukehä ja kaasukehän hajaantumisvyöhyke. Sen lämpötila on hyvin korkea, noin miljoona astetta. Korona on hyvin harvaa kaasua. Siitä lähtee aurinkotuuli. Se on Auringon magneettikentän voimaviivojen täyttämä. Korona näkyy selvästi auringonpimennyksen aikaan, jolloin koronan epäsäännöllinen muoto paljastaa magneettikentän voimaviivat. Koronassa on moneen kertaan ionisoitunutta kaasua sekä pölyä.

Noin 2 Auringon säteen sisässä on K-korona jonka valonlähde on elektronien sirottama Auringon pinnan valo. K on lyhenne saksan kielen sanasta *Kontinuierlich*. Ulompana on F-korona, joka valaisee, koska siinä on pölyä, joka heijastaa auringon valoa. F tulee sanasta *Fraunhofer*.

Korona on huomattavasti kuumempi kuin Auringon pinta. Mutta koska se on niin harvaa on sen "käsiin tuntuva lämpö" vähäistä. "Jos Auringon koronaan kuljetettaisiin riittävän hyvä varjostin, varjon puolella ihminen jäätyisi miljoonista lämpöasteista huolimatta."

## Lähteet

## Aiheesta muualla

* Syy Auringon koronan hillittömään kuumuuteen selvisi  – Tekniikka & Talous 17.9.2009
* Miksi auringon korona on pintaa kuumempi? – Tieteen kuvalehti
* Kaasusade voi selittää auringon koronan kuumuuden – Tähdet ja avaruus
Deir el-Medina

**Deir el-Medina** (tai *Deir el-Medine*) on Thebassa (nyk. Luxor), Niilin läntisellä rannalla sijaitseva paikka, jonka muinainen egyptinkielinen nimi oli Set-Maat, 'totuuden paikka'. Siellä sijaitsee muinaisegyptiläinen rauniokylä, joka tunnetaan nykyään Deir el-Medinan työläiskylänä. Se on merkittävä arkeologinen löytö, koska siellä on säilynyt tavallisten muinaisten egyptiläisten asuintaloja, mikä on hyvin harvinaista. Deir el-Medinan työläiskylää tutkimalla on voitu selvittää muinaisten egyptiläisten arkisesta elämästä paljon sellaista, mikä ei selviä temppeleitä ja kalliohautoja tutkimalla.

Deir el-Medinan työläiskylästä on löydetty kaikkiaan noin 120 perheen asunnot. Deir el-Medinan perheet asuivat keskimäärin 40 neliömetrin kokoisissa tasakattoisissa rivitaloissa. Taloissa oli tavallisesti kolme peräkkäistä huonetta, joista keskimmäinen oli suurin. Keskimmäistä huonetta käytettiin olohuoneena ja sen kattoa kannatteli yksi pylväs. Takimmaista huonetta käytettiin keittiönä ja ruokasalina, ja siellä oli katolle johtavat portaat. 

Deir el-Medinan asukkaat rakensivat työkseen faaraoiden hautoja Kuninkaiden ja Kuningattarien laaksoissa. Yllättävän monet työläiskylän asukkaat olivat luku- ja kirjoitustaitoisia. Luku- ja kirjoitustaitoa tarvittiin, sillä haudanrakentajien tuli osata kaivertaa maagisia tekstejä hautojen seinille. Deir el-Medinan työläiskylä perustettiin n. 1500-luvulla eaa., ja se hylättiin äkillisesti 1000-luvulla eaa., uuden valtakunnan lopussa. Vuonna 1165 alueen käsityöläiset ja työntekijät tekivät lakon, sillä valtio ei ollut kahteen kuukauteen maksanut heidän palkkojaan (oikeastaan vilja-annoksiaan).

Deir el-Medinan työläiskylästä on löydetty paljon papyruksille ja savisirpaleille hieraattisella kirjoituksella tuherrettuja viestejä, joissa kylän asukkaat kertovat kuulumisistaan, ongelmistaan, iloistaan ja suruistaan.  Näiden todistuskappaleiden avulla on voitu rekonstruoida hyvin tarkka kuva arkielämästä muinaisessa Egyptissä.

Deir el-Medinan paikalla on sijainnut luostari 400-luvulla. Luostari oli pyhitetty Pyhälle Isidorille.

## Lähteet

## Kirjallisuutta

*Romer, John: Ancient Lives - The Story of the Pharaohs' Tombmakers. Great Britain, Weidenfeld & Nicolson 1984.
*Toivari-Viitala, Jaana: Kirjeitä faraoiden Egyptistä. Basam books 2004.
Hawker Hart

**Hawker Hart** oli brittiläinen 1930-luvun alun kaksipaikkainen ja kaksitasoinen kevyt pommikone.

Sen prototyyppi lensi vuonna 1928. Koneita valmistettiin 2&nbsp;600 kappaletta, joka oli suuri tuotantomäärä suuren laman aikana. Koneesta valmistettiin koulukone- ja jopa hävittäjäversioita.

## Palveluskäyttö

### Ruotsi

Ruotsin ilmavoimat hankki 1934 kolme Hawker Hartia ja niitä valmistettiin mm. ASJA-tehtaassa lisenssillä 42 kappaletta.

### Suomi
Talvisodan aikana ruotsalaisvapaaehtoisten yksikkö Flygflottilj 19 toimi Suomen Lapin ilmapuolustuksessa ja tuki näin Suomen ilmavoimia. Flygflottilj 19 käytti muun muassa neljää Hartia Sallassa Nora- ja Kemijärvellä Nora 2 -lentotukikohdissa. Kaksi niistä tuhoutui 12. tammikuuta 1940 pommituslennolla Neuvostoliitossa törmättyään toisiinsa. Yksi ammuttiin alas. Toisin sanoen yksi sotalento tuhosi 3/4 F 19-yksikön Hart-koneista. Yksikkö sai yhden korvaavan Hartin Ruotsin ilmavoimilta helmikuussa 1940. Yksikön käyttämä Suomen ilmavoimien tunnuksilla varustettu kone on näytteillä Keski-Ruotsin Linköpingissä Flygvapenmuseumissa.

## Muunnokset
### Audax
Hawker Audax oli Hartista valmistettu maavoimien yhteyskone.

#### Hartebees
Hartebees I oli Audaxista valmistettu kaksipaikkainen yleiskäyttöinen maataistelukone Etelä-Afrikan ilmavoimissa.

### Demon
Hawker Demon oli Hartista valmistettu hävittäjä.

### Hardy
Hawker Hardy oli Hartista valmistettu trooppisille alueille muokattu yleiskone. Koneen suunnittelu perustui Ilmailuministeriön määräykseen G23/33.

Spesifikaatio G23/33 määritteli 1933 Irakissa Kuninkaallisten ilmavoimien 30 laivueen käyttämän Westland Wapitin korvaavan lentokoneen, jota käytettiin ilmavalvontatehtävissä. Hawker esitti Hart mallista valmistettua Hardya spesifikaation täyttävänä koneena.

### Hind
Hawker Hind oli Hartista parannettu versio, minkä oli tarkoitus korvata Hart.

### Osprey

Hawker Osprey oli Hartin laivastoversio, jonka oli tarkoitus palvella hävittäjä- ja tiedustelukoneena. Koneita tilattiin 134 kappaletta ja valmistettiin yhteensä 133 kappaletta.

## Tekniset tiedot

## Lähteet
*
*

### Viitteet
Iskuaalto

**Iskuaalto** eli **shokkiaalto** on ääntä nopeampi aalto. Sen etenemisnopeus on suurempi kuin lämpöliike aineessa. Lämpöliikkeen eli äänen nopeus riippuu muun muassa aineen tiheydestä ja lämpötilasta. Iskuaalto on joko hetkellinen paineaalto tai pysyvämpi aalto.

Iskuaaltojen muodostumiseen vaikuttavat muun muassa ilman koostumuksen äkilliset vaihtelut kuten ilman lämpötila ja paine. Aallot kasvattavat ilmanvastusta ja lentokoneessa tarvittavaa moottoritehoa rajusti. Lentokoneessa asia voidaan ratkaista ohuemmalla siipiprofiililla tai nuolimuotoisella siipikonfiguraatiolla.

Paineaallon tyyppinen iskuaalto syntyy pommin räjähtäessä. Pitkäkestoinen iskuaalto syntyy aurinkotuulen törmätessä Maan magneettikenttään. Iskuaalto syntyy myös lentokoneen lentäessä ääntä nopeammin tai vaikkapa kaasun virratessa avaruudessa suurella nopeudella. Kun meteori törmää Maan ilmakehään, syntyy iskuaalto. Iskuaaltoa voidaan sanoa myös šokkirintamaksi.

## Lähteet

## Aiheesta muualla

* eFluids gallery 
* Bomb Shock Wave Estimation 
* NASA Glenn Research Center information on:
** Oblique Shocks  
** Multiple Crossed Shocks  
** Expansion Fans
Prominenssi

Prominenssi tarkoittaa seuraavia asioita:
* Protuberanssi, Auringon kaasupurkaus.
* Topografinen prominenssi, vuoren korkeus suhteessa lähinnä olevaan korkeampaan vuoreen.
Junkers A 35

**Junkers A 35** oli 1920-luvun alun saksalainen Junkersin valmistama kaksipaikkainen alatasoinen matkustajalentokone, joka oli tarkoitettu sotilas- ja siviilikäyttöön. Koneita käytettiin siviilikäytössä muun muassa postin kuljettamiseen. Junkers A 35 oli edelleen kehitetty versio vuonna 1923 suunnitellusta Junkers A 20 -koneesta. Koneita valmistettiin eri versioina kaikkiaan noin 170 kappaletta Junkersin tehtailla Saksassa, Neuvostoliitossa ja Ruotsissa.  

## Käyttö Suomessa
Aero Oy vuokrasi Ruotsista Junkers A 25 -vesikoneen 4. heinäkuuta 1928. Alun perin tunnuksella S-71 varustettu kone sai Suomessa tunnuksen K-SALH. Kone oli Suomeen saavuttuaan kolme viikkoa Suomen ilmavoimien kokeilukäytössä, jonka jälkeen Aero käytti sitä postilennoillaan 30. elokuuta 1928 asti. Kone palautettiin 6. syyskuuta 1928 Ruotsiin, josta se päätyi myöhemmin Kiinan ilmavoimien käyttöön.

## Käyttäjät
;Afganistan
*Afganistanin ilmavoimat
;Bulgaria
;Kiinan tasavalta: 21 K53 konetta. myytiin Kiinan sotalordeille, 10  Zhang Zongchangille (Shandongin alue), 9 Zhang Xueliangille (Mantšuria), 1 Yan Xishanille (Shanxi) ja yksi Liu Xiangille (Setsuan)  
;Suomi
*Suomen ilmavoimat - yksi kone
;Saksa
;Irlanti
;Espanja
;Neuvostoliitto
*Neuvostoliiton ilmavoimat - 20 K53 konetta
;Turkki: 64 A20 konetta. Yhdessä Turkin hallituksen kanssa Junkers perusti tehtaan Eshkediriin nimellä *Tomtasch*. Tehdas kokosi A20 koneita, modifioi niitä A35-koneiksi.

## Tekniset tiedot

## Lähteet
* 

### Viitteet
Hilbertin ongelmat

**Hilbertin ongelmat** on 23 matemaattisen ongelman luettelo, jotka saksalainen matemaatikko David Hilbert esitteli Pariisin matemaatikkokonferenssissa vuonna 1900. Tarkkaan ottaen konferenssiesitelmässä olivat ongelmat nro 1, 2, 6, 7, 8, 13, 16, 19, 21 ja 22; täydellinen luettelo julkaistiin myöhemmin.

## Luettelo probleemoista

Hilbertin 23 probleemaa olivat seuraavat:

## Huomautukset

## Lähteet

## Aiheesta muualla
*